EELNÕU

Pilt, millel on kujutatud Graafika, logo, sümbol, lõikepildid

Kirjeldus on genereeritud automaatselt

VILJANDI VALLAVALITSUS

**K O R R A L D U S**

Viljandi

**Väikesadamate kohanime määramine**

Võrtsjärve Sõprade Selts (registrikood [80561801](https://kinnistusraamat.rik.ee/PealeheOtsinguTulemus.aspx?nimi=80561801)) esitas 21.06.2023 Viljandi Vallavalitsusele avalduse (reg-nr 7-11/2005) Viljandi vallale kuuluvate Oiu külas Ulge puhkeala (katastritunnus 32802:003:0001) ja Vaibla külas Jõesuu (katastritunnus 32802:004:0035) katastriüksustel asuvate väikesadamate kohanimede määramiseks.

Kinnistusraamatu alusel on Viljandi valla omandis olevad Ulge puhkeala katastriüksus koormatud hoonestusõigusega Võrtsjärve Sõprade Selts (registrikood [80561801](https://kinnistusraamat.rik.ee/PealeheOtsinguTulemus.aspx?nimi=80561801)) kasuks ning Jõesuu katastriüksus Oiu Jahtklubi (registrikood [80306598](https://kinnistusraamat.rik.ee/PealeheOtsinguTulemus.aspx?nimi=80306598)) kasuks.

Kohanimeseaduse § 4 lg 1 p 5 kohaselt peab kohanimi olema määratud olemasolevatele ja planeeritud raudtee, rongi- või muu ühissõidukipeatusel, lennuvälja või -jaamal ja sadamal.

Kohanimeseaduse § 6 lg 8 sätestab, et kohaliku omavalitsuse üksus avalikustab kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist.

Viljandi Vallavolikogu 31.03.2021 määruse nr 146 „Kohanime määramise kord“ § 4 lg 1 kohaselt avalikustatakse kohanime määramise eelnõu vähemalt 15 päeva enne kohanime määramise otsuse tegemist Viljandi valla veebilehel.

Tulenevalt eeltoodust ja võttes aluseks kohanimeseaduse § 4 lg 1 p 5, § 5 lg 1 p 3, § 5 lg 4, § 6 lg-d 1 ja 2, § 6 lg 8, Viljandi Vallavolikogu 31.03.2021 määruse nr 146 „Kohanime määramise kord“ § 2 lg 2 p 2, § 3, § 4 lg 1:

1. Määrata Oiu külas Ulge puhkeala (registriosa nr 3044539, katastritunnus 32802:003:0001) katastriüksusel asuvale väikesadamale kohanimeks Ulge sadam vastavalt lisatud asendiplaanile.
2. Määrata Vaibla külas Jõesuu (registriosa nr 3044239, katastritunnus [32802:004:0035](https://xgis.maaamet.ee/ky/32802:004:0035)) katastriüksusel asuvale väikesadamale kohanimeks Jõesuu sadam vastavalt lisatud asendiplaanile.
3. Käesoleva korraldusega mittenõustumisel võib esitada vaide Viljandi Vallavalitsusele aadressil Kauba tn 9, 71020 Viljandi või kaebuse Tartu Halduskohtule aadressil Kalevi tn 1, 51010 Tartu, 30 päeva jooksul korraldusest teadasaamisest arvates.
4. Korraldus jõustub teatavakstegemisest.

(allkirjastatud digitaalselt)

Alar Karu (allkirjastatud digitaalselt)

vallavanem Reet Pramann

vallasekretär